1999/685/EY: Komission päätös, tehty 7 päivänä lokakuuta 1999, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta tehdyn komission päätöksen 92/452/ETY muuttamisesta (tiedoksiannettu numerolla K(1999) 3108) (ETA:n kannalta merkityksellinen teksti)



Virallinen lehti nro L 270 , 20/10/1999 s. 0033 - 0041



KOMISSION PÄÄTÖS, tehty 7 päivänä lokakuuta 1999, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta tehdyn komission päätöksen 92/452/ETY muuttamisesta (tiedoksiannettu numerolla K(1999) 3108) (ETA:n kannalta merkityksellinen teksti) (1999/685/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan, sekä katsoo seuraavaa: 1) Komission päätöksessä 92/452/ETY(2), sellaisena kuin se on viimeksi muutettuna päätöksellä 1999/204/EY(3), vahvistetaan sellaisten alkionsiirtoryhmien ja alkiontuotantoryhmien luettelo, jotka on hyväksytty kolmansissa maissa naudansukuisten kotieläinten alkioiden yhteisöön suuntautuvaa vientiä varten. 2) Argentiinan toimivaltaiset eläinlääkintäviranomaiset ovat toimittaneet komissiolle luettelon hyväksytyistä alkionsiirtoryhmistä, ja komissio on saanut takeet siitä, että kyseiset ryhmät noudattavat direktiivin 89/556/ETY 8 artiklassa säädettyjä vaatimuksia. Tämän vuoksi on tarpeen lisätä kyseinen luettelo päätöksen 92/452/ETY liitteessä olevaan hyväksyttyjen ryhmien luetteloon. 3) Australian, Kanadan ja Yhdysvaltojen toimivaltaiset eläinlääkintäviranomaiset ovat toimittaneet hakemukset niiden luettelojen muuttamiseksi, jotka koskevat naudansukuisten kotieläinten alkioiden yhteisöön suuntautuvaa vientiä varten Australian ja Kanadan alueella virallisesti hyväksyttyjä ryhmiä. Tämän vuoksi on tarpeen muuttaa hyväksyttyjen ryhmien luettelo. Komission on saanut takeet siitä, että direktiivin 89/556/ETY 8 artiklassa säädettyjä vaatimuksia noudatetaan. 4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään Argentiinaa koskeva luettelo komission päätöksen 92/452/ETY liitteeseen tämän päätöksen liitteen mukaisesti. 2 artikla Korvataan komission päätöksen 92/452/ETY liitteessä olevat Australiaa ja Kanadaa koskevat luettelot tämän päätöksen liitteen mukaisesti. 3 artikla Korvataan komission päätöksen 92/452/ETY liitteessä olevassa Yhdysvaltoja koskevassa luettelossa numerolla 92WI051 rekisteröityjä alkionsiirtoryhmiä koskevalla rivillä: - sarakkeessa 7 ilmaisu "premium genetic services" ilmaisulla "ABS global", - sarakkeessa 8 nimi "Lee Mathews" nimellä "Dr Lori Nagel". 4 artikla Tämä päätös on osoitettu kaikille jäsenvaltioille. Tehty Brysselissä 7 päivänä lokakuuta 1999. Komission puolesta David BYRNE Komission jäsen (1) EYVL L 302, 19.10.1989, s. 1. (2) EYVL L 250, 29.8.1992, s. 40. (3) EYVL L 70, 17.3.1999, s. 26. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>